REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 broj 06-2/459-15

9. novembar 2015. godine

B e o g r a d

ZAPISNIK

72. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 9. NOVEMBRA 2015. GODINE

 Sednica je počela u 11,00 časova.

 Sednicom je predsedavao Veroljub Arsić, predsednik Odbora.

 Sednici su prisustvovali članovi Odbora: Miloš Tošanić, Goran Kovačević, Dragoljub Zindović, Olivera Pešić, Suzana Šarac, Ivan Jovanović, Momo Čolaković i prof. dr Milorad Mijatović.

 Sednici je prisustvovao i Zoran Bojanić, zamenik Nikole Jolovića.

 Sednici nisu prisustvovali Radmilo Kostić, Dušica Nikolić, Dejan Radenković, Vojislav Vujić, Đorđe Stojšić, Zoltan Pek i Žika Gojković, niti njihovi zamenici.

 Na poziv predsednika Odbora, sednici su prisustvovali predstavnici Ministarstva finansija: Mirjana Ćojbašić, pomoćnik ministra i Slavica Manojlović, viši savetnik.

 Na predlog predsednika, Odbor je jednoglasno utvrdio sledeći

D n e v n i r e d:

- usvajanje zapisnika 67, 68, 69. i 70. sednice Odbora -

 1. Razmatranje Predloga zakona o dopuni Zakona o budžetu Republike Srbije za 2015. godinu, koji je podnela Vlada (broj 400-2882/15 od 05. novembra 2015. godine) u načelu;

2. Razmatranje zahteva Svetlane Ražić, zaposlene u Upravi za javne nabavke za davanje prethodne pisane saglasnosti za obavljanje dodatno plaćene aktivnosti (broj 120-2804/15 od 30. oktobra 2015. godine);

 3. Razmatranje zahteva Danijele Bokan, zaposlene u Upravi za javne nabavke za davanje prethodne pisane saglasnosti za obavljanje dodatno plaćene aktivnosti (broj:120-2827/15 od 02. novembra 2015. godine);

 4. Razmatranje zahteva Daliborke Srećkov, zaposlene u Upravi za javne nabavke za davanje prethodne pisane saglasnosti za obavljanje dodatno plaćene aktivnosti (broj 120-2828/15 od 02. novembra 2015. godine);

 5. Razmatranje zahteva Olivere Rajković, zaposlene u Upravi za javne nabavke za davanje prethodne pisane saglasnosti za obavljanje dodatno plaćene aktivnosti (broj 120-2829/15 od 02. novembra 2015. godine).

 Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnike 67, 68, 69. i 70. sednice Odbora.

 **Prva tačka dnevnog reda:** Razmatranje Predloga zakona o dopuni Zakona o budžetu Republike Srbije za 2015. godinu, koji je podnela Vlada (broj 400-2882/15 od 05. novembra 2015. godine) u načelu

 Predstavnici Ministarstva finansija predstavili su članovima i zamenicima članova Odbora Predlog zakona o dopuni Zakona o budžetu Republike Srbije za 2015. godinu i obrazložili razloge za njegovo donošenje. Predloženim zakonom u članu 17. osnovnog Zakona, dodaje stav 3. koji daje mogućnost da se na osnovu odluke Vlade zaposlenima u ustanovama osnovnog i srednjeg obrazovanja, kao i ustanovama učeničkog standarda, isplati jednokratna pomoć u iznosu od 6.000,00 dinara, sa pripadajućim porezom i doprinosima.

 U diskusiji po ovoj tački dnevnog reda učestvovali su: Ivan Jovanović, Goran Kovačević, Dragoljub Zindović, Momo Čolaković i prof. dr Molorad Mijatović.

Na predlog predsednika, Odbor je većinom glasova (9 za, niko protiv, niko uzdržan, 1 nije glasao), odlučio da predloži Narodnoj skupštini da prihvati Predlog zakona o dopuni Zakona o budžetu Republike Srbije za 2015. godinu, koji je podnela Vlada, u načelu.

\* \* \*

 Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o dopuni Zakona o budžetu Republike Srbije za 2015. godinu, koji je podnela Vlada.

 Za izvestioca Odbora na sednici Narodne skupštine određen je predsednik Odbora Veroljub Arsić.

\* \* \*

 Pre prelaska na drugu tačku dnevnog reda, Odbor je, na predlog predsednika Odbora, većinom glasova (9 za, 1 protiv, niko uzdržan) odlučio da se o tačkama dva do pet dnevnog reda objedini rasprava, kao i da se Odbor jednim glasanjem izjasni o podnetim zahtevima.

\* \* \*

 **Druga - peta tačka dnevnog reda:** Razmatranje zahteva Svetlane Ražić, zaposlene u Upravi za javne nabavke za davanje prethodne pisane saglasnosti za obavljanje dodatno plaćene aktivnosti; Razmatranje zahteva Danijele Bokan, zaposlene u Upravi za javne nabavke za davanje prethodne pisane saglasnosti za obavljanje dodatno plaćene aktivnosti; Razmatranje zahteva Daliborke Srećkov, zaposlene u Upravi za javne nabavke za davanje prethodne pisane saglasnosti za obavljanje dodatno plaćene aktivnosti; i Razmatranje zahteva Olivere Rajković, zaposlene u Upravi za javne nabavke za davanje prethodne pisane saglasnosti za obavljanje dodatno plaćene aktivnosti

Predsednik Odbora je obavestio prisutne članove i zamenike članova Odbora da su se Odboru sa zahtevom za dobijanje prethodne pisane saglasnosti za obavljanje dodatno plaćene aktivnosti obratile Svetlana Ražić, Danijela Bojović, Daliborka Srećkov i Olivera Janković, zaposlene u Upravi za javne nabavke i ukratko ih upoznao sa sadržajem njihovih zahteva.

Povodom ove tačke dnevnog reda diskusije nije bilo.

 Odbor je, zatim, jednim glasanjem odlučio po drugoj do pete tačke dnevnog reda.

 Na predlog predsednika, Odbor je većinom glasova (9 za, 1 protiv, niko uzdržan) odlučio da dâ saglasnost Svetlani Ražić, Danijeli Bojović, Daliborki Srećkov i Oliveri Janković, zaposlenima u Upravi za javne nabavke, za obavljanje dodatno plaćene aktivnosti.

\* \* \*

 Predsednik Odbora je obavestio članove i zamenike članova Odbora da je, u skladu sa tačkom 6. Uputstva o postupku davanja prethodne pisane saglasnosti zaposlenima u Upravi za javne nabavke za obavljenje dodatne plaćene aktivnosti, u petak, 6. novembra, pozitivno odlučio o zahtevima Svetlane Ražić i Danijele Bokan, zaposlenih u Upravi za javne nabavke, imajući u vidu kratke rokove za postupanje Odbora po tim zahtevima.

\* \* \*

 Predsednik Odbora je pozvao prisutne članove i zamenike članova Odbora da prisustvuju sastanku sa predstavnicima Državne revizorske institucije na temu strateškog planiranja Institucije od 2015. do 2020. godine, koji će biti održan nakon zaključenja ove sednice.

\* \* \*

 Sednica je završena u 10,35 časova.

 Sednica je tonski snimana.

 SEKRETAR PREDSEDNIK

 Aleksandra Šašo Veroljub Arsić,s.r.